Praeguseks on dokumentaalselt teada, et erinõupidamise otsusega mahalaskmise andmeid võltsiti süstemaatiliselt kuni 1989.aasta lõpukuudeni enamikes dokumentides. Nõnda on ka Eesti perekonnaseisuarhiivid täis ebaõigeid surmakuupäevi. 1989. aastast on küll saadetud varasemate võltsandmete korrigeerimisteatisi, kuid vaevalt et kõigi võltsingute  kohta. Samad valeandmed on arvatavasti ka nn. Erisurmafondis. Seda pole seni tahtnud uskuda mitmed kodu-uurijad. Ometi on selged võltsingud jälgitavad mitmes-mitmes toimikus, hulk inimesi on saanud aegade jooksul kuni 3 dokumenti oma abikaasa või isa surma kohta.